LIETUVOS RESPUBLIKOS APLINKOS MINISTRAS

ĮSAKYMAS

DĖL BŪSTO PRIEINAMUMO LIETUVOJE DIDINIMO GALIMYBIŲ VERTINIMO PRIEŽIŪROS GRUPĖS SUDARYMO

2025 m. kovo 17 d. Nr. D1-28

Vilnius

Įgyvendindamas Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 „Dėl Lietuvos Respublikos aplinkos ministerijos nuostatų patvirtinimo“, 7.10 papunkčio ir 18 punkto, Vertinimo metodinių gairių, patvirtintų Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“, 32 punkto nuostatas ir siekdamas užtikrinti būsto prieinamumo Lietuvoje didinimo galimybių vertinimo, numatyto 2024–2027 metų vertinimo plane, patvirtintame Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“ (Lietuvos Respublikos finansų ministro 2024 m. liepos 30 d. įsakymo Nr. 1K-259 redakcija), kokybės priežiūrą:

1.	Sudarau šios sudėties Būsto prieinamumo Lietuvoje didinimo galimybių vertinimo priežiūros grupę (toliau – Priežiūros grupė):

1.1.	Kastytis Žuromskas – aplinkos viceministras (Priežiūros grupės vadovas);

1.2.	Laura Lukoševičienė – Aplinkos ministerijos Būsto politikos grupės vadovė (Priežiūros grupės vadovo pavaduotoja).

1.3.	Priežiūros grupės nariai:

1.3.1.	Soneta Brinienė – Lietuvos Respublikos socialinės apsaugos ir darbo ministerijos Paramos būstui grupės vyriausioji patarėja, laikinai atliekanti grupės vadovo funkcijas (pakaitinė narė – šios grupės vyresnioji patarėja Asta Misiukienė);

1.3.2.	Titas Budreika – Lietuvos Respublikos ekonomikos ir inovacijų ministerijos Viešosios politikos vertinimo ir duomenų analizės grupės vadovas (pakaitinis narys – šios grupės vyriausiasis specialistas Edvinas Najulis);

1.3.3.	Jonė Kalendienė – UAB ILTE vyriausioji ekonomistė (pakaitinis narys – UAB ILTE Verslo plėtros departamento srities vadovas Justinas Bučys);

1.3.4.	Gabriela Kuštan – Lietuvos savivaldybių asociacijos patarėja darnios plėtros ir energetikos klausimais (pakaitinis narys – šios asociacijos patarėjas savivaldybių finansų ir ekonomikos klausimais Giedrius Lingis);

1.3.5.	Algirdas Prapiestis – Lietuvos banko Makroprudencinės analizės skyriaus vadovas (pakaitinis narys – šio skyriaus vyresnysis ekonomistas Daumantas Skinkys);

1.3.6.	Jekaterina Šarmavičienė – VšĮ Centrinės projektų valdymo agentūros Metodinės pagalbos kompetencijų centro vadovė (pakaitinė narė – VšĮ Centrinės projektų valdymo agentūros Viešosios ir privačios partnerystės skyriaus vadovė Neringa Pažūsienė);

1.3.7.	Rasa Tamulevičiūtė – Lietuvos Respublikos vidaus reikalų ministerijos Regioninės politikos grupės vadovė (pakaitinis narys – šios grupės vyriausiasis patarėjas Andrius Valickas);

1.3.8.	Eglė Valūnė – Aplinkos ministerijos Būsto politikos grupės vyriausioji patarėja (pakaitinė narė – šios grupės patarėja Kristina Bernotaitė).

2.	Pavedu Priežiūros grupei:

2.1.	patvirtinti Priežiūros grupės darbo reglamentą;

2.2.	suderinti vertinimo paslaugų viešojo pirkimo techninę specifikaciją ir susipažinti su vertinimo paslaugų viešojo pirkimo eiga bei rezultatais;

2.3.	prižiūrėti vertinimo paslaugų viešojo pirkimo sutarties vykdymą ir įgyvendinimą;

2.4.	analizuoti vertinimo paslaugų teikėjo teikiamas ataskaitas, teikti pasiūlymus ir pastabas paslaugų teikėjui dėl viešojo pirkimo sutarties įgyvendinimo, būsto prieinamumo politikos krypčių ir jų įgyvendinimo priemonių;

2.5.	teikti išvadas, pritarti ir (ar) nepritarti vertinimo ataskaitoms;

2.6.	užtikrinti, kad vertinimo rekomendacijos būtų aptartos tarpinstitucinio derinimo, ekspertinių konsultacijų ir viešųjų diskusijų metu, rengiant būsto prieinamumo strateginį dokumentą, kurį siekiama parengti ne vėliau kaip iki 2026 m. IV ketv.;

2.7.	2.1–2.6 papunkčiuose išvardytoms funkcijoms atlikti pasitelkti kitų institucijų, įstaigų ir organizacijų atstovus, ekspertus.

3.	P a v e d u Aplinkos ministerijos Būsto politikos grupei techniškai aptarnauti Priežiūros grupę.

4.	P r i p a ž į s t u netekusiu galios Lietuvos Respublikos aplinkos ministro 2024 m. lapkričio 4 d. įsakymą Nr. D1-371 „Dėl Būsto prieinamumo Lietuvoje didinimo galimybių vertinimo priežiūros komiteto sudarymo“.

Aplinkos ministras	Povilas Poderskis